PATVIRTINTA

Lietuvos zoologijos sodo direktoriaus

2024 m. birželio d. įsakymu Nr. V-

*Suvestinė redakcija*

LIETUVOS ZOOLOGIJOS SODO

LANKYTOJŲ TAISYKLĖS

# BENDROSIOS NUOSTATOS

1. Lietuvos zoologijos sodas (toliau –LZS) yra biologinės įvairovės išsaugojimo ir gamtosaugos žinių viešinimo visuomenei biudžetinė įstaiga, laikanti, prižiūrinti, veisianti ir eksponuojanti laukinius bei kitus gyvūnus 365 dienas per metus.
2. LZS lankytojų taisyklės (toliau – Taisyklės), kurios yra tvirtinamos LZS direktoriaus įsakymu, sudarytos remiantis nacionaliniais ir tarptautiniais teisės aktais, reglamentuojančiais gyvūnų gerovės užtikrinimą, vadovaujantis LZS nuostatais, LZS Vidaus tvarkos taisyklėmis, LZS direktoriaus įsakymais, siekiant užtikrinti lankytojų ir laikomų gyvūnų saugumą apsilankymo LZS metu.
3. Taisyklės reglamentuoja LZS lankytojų aptarnavimo, paslaugų teikimo, elgesio LZS teritorijoje ir ekspozicijose tvarką. Taisyklės taikomos LZS lankytojams, darbuotojams, savanoriams, komercinę veiklą LZS teritorijoje vykdantiems asmenims, aptarnaujančiajam personalui bei kitiems, LZS teritorijoje esantiems asmenims.
4. LZS nėra atsakingas už žalos atsiradimą ir atlyginimą, kuri kilo dėl Taisyklių nesilaikymo ar netinkamo laikymosi, asmens neatsargaus ar pavojingo elgesio.
5. Asmenys, kurie, kaip įtariama, yra apsvaigę nuo alkoholio ar kitų narkotinių ar psichotropinių medžiagų į LZS teritoriją neįleidžiami. Pinigai už bilietus tokiu atveju negrąžinami.
6. Asmenims iki 14 metų apsilankymas galimas tik su tėvais, globėjais ar lydinčiais pilnamečiais asmenimis.
7. Už nepilnamečių saugumą LZS teritorijoje ir supažindinimą su Taisyklėmis atsako jų tėvai, globėjai ar kiti lydintys asmenys.
8. Transporto priemonės į LZS teritoriją įleidžiamos tik su LZS administracijos darbuotojų leidimu.
9. Taisyklėse vartojamos sąvokos:
   1. **Bilietas –** dokumentas (įskaitant popierinį ir elektroninį), kuriuo patvirtinamas tarp lankytojo ir LZS, kaip paslaugos teikėjo, sutarties sudarymas ir tinkamas atsiskaitymas už konkrečią įsigyjamą paslaugą. Bilietas yra vienkartinis ir gali būti panaudotas tik vieno apsilankymo LZS metu.
   2. **Vardinis abonementas -** dokumentas (įskaitant popierinį ir elektroninį), kuriuo patvirtinamas tarp lankytojo ir LZS, kaip paslaugos teikėjo, sutarties sudarymas ir tinkamas atsiskaitymas už konkrečią įsigyjamą paslaugą, suteikiantis teisę vienam asmeniui lankytis LZS dvylika mėnesių nuo jo įsigijimo dienos.
   3. **Dovanų kuponas** - dokumentas (įskaitant popierinį ir elektroninį), kuriuo patvirtinamas tarp lankytojo ir LZS, kaip paslaugos teikėjo, sutarties sudarymas ir tinkamas atsiskaitymas. Tiksli dovanų kupono suma nustatoma pirkėjo pasirinkimu, ji gali būti didinama kas dešimt eurų iki kiek asmuo pageidauja. Dovanų kuponas galioja dvylika mėnesių nuo jo įsigijimo dienos, gali būti panaudojamas pasirinktoms LZS teikiamoms paslaugoms apmokėti. Kainos skirtumas, įsigyjant paslaugą, kurios suma mažesnė negu dovanų kupono vertė, nėra grąžinamas. Lankytojas, pasirinkęs LZS paslaugą (-as), kurių kaina viršija dovanų kupono vertę, sumoka kainos skirtumą.

# LZS DARBO LAIKAS

# LZS lankymo laikas (toliau – darbo laikas), tvirtinamas LZS direktoriaus įsakymu ir oficialiai skelbiamas LZS internetinėje svetainėje [www.zoosodas.lt](http://www.zoosodas.lt).

# LZS turi teisę keisti lankymo laiką, uždaryti dalį ekspozicijų ar apriboti asmenų įleidimą dėl atliekamų įrengimo ir tvarkymo darbų, renginių, dėl poreikio valdyti lankytojų srautus, taip pat dėl kitų su LZS veikla susijusių aplinkybių. LZS lankymo bilieto kaina tokiais atvejais nėra keičiama, išskyrus teisės aktuose numatytas išimtis.

# LZS sprendimu, specialūs renginiai gali vykti LZS ne darbo laiku. Tokiais atvejais lankytojai yra informuojami papildomai ir iš anksto.

# LANKYTOJO BILIETAS

1. Lankytojai į LZS teritoriją įleidžiami tik LZS nustatytomis darbo valandomis su bilietu arba LZS administracijos darbuotojų leidimu.

# Bilietų kasų darbo laikas neprivalo sutapti su LZS darbo laiko pabaiga. Kasų darbo laikas nustatomas LZS direktoriaus įsakymu, apie tai pranešama LZS oficialiame internetiniame puslapyje ir prie įėjimo į LZS teritoriją.

# Bilietus, įskaitant vardinius abonementus ir dovanų kuponus, galima įsigyti LZS kasose ir bilietų pardavimo sistemoje LZS oficialiame internetiniame puslapyje [www.zoosodas.lt](http://www.zoosodas.lt).

# Už bilietus ir kitas LZS teikiamas paslaugas atsiskaitoma apmokant grynaisiais pinigais, banko kortele, naudojantis interneto bankininkystės paslaugomis bilietų pardavimo sistemoje.

# Elektroniniai bilietai mobiliuosiuose įrenginiuose turi būti atidaromi atsiųstu originaliu formatu. Prieiga prie internetinio ryšio turi pasirūpinti pats lankytojas.

# Už pamestus, sugadintus arba dėl kitų priežasčių dėl lankytojo kaltės netinkamus naudoti bilietus pinigai nėra grąžinami.

# Įsigyti bilietai nėra keičiami ir pinigai už juos nėra grąžinami, išskyrus atvejus, kai paslaugos lankytojams nebuvo ar negali būti suteiktos dėl nenugalimos jėgos (force majeure) aplinkybių arba kitų teisės aktų nuostatų reikalavimų.

# BILIETŲ NUOLAIDOS IR ANTKAINIAI

# LZS lankymo įkainiai, taikomų nuolaidų ir antkainių dydžiai bilietams tvirtinami LR Aplinkos ministerijos aplinkos ministro įsakymu, o tam tikrais atvejais – konkrečios kainos nustatomos ir LZS direktoriaus įsakymu. LZS turi teisę taikyti specialias kainas (pritaikius nuolaidą arba antkainį), atsižvelgiant į organizuojamą renginį ar šventę. Nustatytos ir patvirtintos kainos skelbiamos oficialiame LZS internetiniame puslapyje [www.zoosodas.lt](http://www.zoosodas.lt)

# Asmenys, siekiantys įsigyti LZS lankymo bilietą su nuolaida arba lankytis neatlygintinai, privalo pateikti LZS kasos darbuotojui galiojantį ir teisę į nuolaidą patvirtinantį dokumentą. Nepateikus dokumento, nuolaida nėra taikoma.

# Bilietų tikrinimo atveju, lankytojai privalo pateikti bilietą (popierinį arba elektroninį), o disponuojant bilietu su nuolaida – ir dokumentą, patvirtinantį įgytą teisę į lengvatą.

# LZS taikomos nuolaidos bilietams:

# bilietai organizuotoms asmenų grupėms, kai žmonių skaičius yra 15 ir daugiau;

# bilietas tėvams su trimis ir daugiau vaikų (nuo 3 metų, pateikus šeimos kortelę, taikoma gegužės 1d. – rugsėjo 30 d.);

# bilietas tėvams su trimis ir daugiau vaikų (nuo 3 metų, pateikus šeimos kortelę, taikoma spalio 1 d. – balandžio 30 d.);

# vienkartinių bilietų kainos su nuolaida neįgaliesiems (nuo 2024-01-01 – asmenims su negalia), asmenims, turintiems 30-55 proc. darbingumo lygį (nuo 2024-01-01 – dalyvumo lygį), pensinio amžiaus žmonėms, nuolatinių studijų formos studentams nuo 18 metų (pateikus tai įrodantį dokumentą, taikoma gegužės 1 d. – rugsėjo 30 d.);

# vienkartinių bilietų kainos su nuolaida neįgaliesiems (nuo 2024-01-01 – asmenims su negalia), asmenims, turintiems 30-55 proc. darbingumo lygį (nuo 2024-01-01 – dalyvumo lygį), pensinio amžiaus žmonėms, nuolatinių studijų formos studentams nuo 18 metų (pateikus tai įrodantį dokumentą, taikoma spalio 1 d. – balandžio 30 d.).

# Nemokamas apsilankymas LZS suteikiamas:

# lydinčiam asmeniui, kai lydimos daugiau kaip 15 organizuotų asmenų grupės, neįgalieji asmenys;

# vaikams iki 3 metų.

# LANKYTOJŲ TEISĖS IR PAREIGOS

1. Tėvai, globėjai ir lydintys asmenys atsako už kartu LZS besilankančių nepilnamečių asmenų elgesį, užtikrindami saugumo ir nustatytų taisyklių laikymasį.
2. LZS lankytojai turi teisę:
   1. lankymo valandomis (LZS darbo metu) su bilietu arba administracijos darbuotojų leidimu lankytis LZS teritorijoje ir ekspozicinėse patalpose;
   2. nemokėdami papildomo mokesčio fotografuoti ir filmuoti, jei fotografijos ir vaizdo įrašai bus naudojami asmeniniais tikslais; užsakius profesionalią asmeninės šventės fotosesiją ar filmavimą, taip pat - vykdant komercinį filmavimą, fotografavimą ar fotosesiją – būtina įsigyti filmavimo / fotografavimo / fotosesijų leidimą, kurio kaina nustatyta LZS teikiamų paslaugų sąraše;
   3. pranešti LZS administracijos darbuotojams apie pastebėtą netinkamą LZS darbuotojų elgesį;
   4. naudotis papildomomis LZS teritorijoje ar patalpose teikiamomis mokamomis paslaugomis.
3. LZS lankytojai privalo:
   1. įsigyti bilietą ir saugoti jį viso lankymosi LZS metu;
   2. saugoti aplinką, gamtos išteklius;
   3. LZS teritorijoje, ekspozicijose ar renginiuose laikytis drausmės, saugiai elgtis prie gyvūnų voljerų, nerizikuoti savo, aplinkinių ir gyvūnų sveikata;
   4. laikytis įspėjamųjų ženklų, instrukcijų ar kitų, su lankymusi LZS teritorijoje, vidaus patalpose ar renginiuose susijusių nuorodų bei LZS darbuotojų žodinių nurodymų;
   5. vykdyti teisėtus LZS darbuotojų reikalavimus ir netrukdyti jiems atlikti vidaus teisės aktuose nustatytų pareigų;
   6. apie pastebėtus turto niokojimo, šių taisyklių ar kitus pažeidimus pranešti LZS administracijos darbuotojams telefonu Nr. (8 37) 332540 arba policijai telefono Nr. 112;
   7. asmenis iki 14 metų privalo lydėti tėvai ar kiti pilnamečiai asmenys (globėjai, lydintys asmenys ar kt.), kurie turi užtikrinti vaikų saugumą (ypač šalia plėšriųjų ar pavojingų gyvūnų voljerų, aptvertų teritorijų, atvirų vandens telkinių, atvirų ekspozicijų, stačių šlaitų ar dirbančių mechanizmų) ir tinkamą jų elgesį;
   8. laikytis viešosios tvarkos teisės aktų reikalavimų;
   9. rūpintis savo ir lydimų asmenų sveikatos bei turto saugumu, nepažeisti kitų LZS lankytojų teisių, teisėtų interesų, nekelti grėsmės jų turtui ar sveikatai;
   10. visas atliekas mesti tik į specialiai pritaikytas šiukšlių dėžes.

# LANKYTOJAMS DRAUDŽIAMA VEIKLA

1. LZS lankytojams draudžiama:
   1. lankytis LZS teritorijoje ar ekspozicinėse patalpose be bilieto ar administracijos darbuotojų leidimo;
   2. paleisti gyvūnus iš jų voljerų, mėginti atrakinti voljerų ar durų užraktus;
   3. erzinti ir gąsdinti gyvūnus;
   4. lipti ant apsauginių barjerų ir aptvarų, sodinti ir statyti ant jų vaikus;
   5. glaustis ir liestis rankomis prie grotų, tinklo ar stiklo, už kurių yra gyvūnai;
   6. kaišioti pro grotas ar tinklą pašalinius daiktus (skėčius, medžio šakas ir kt.);
   7. šerti gyvūnus, mėtyti jiems į voljerus pašalinius daiktus (maistą, akmenis ir kt.);
   8. lankytis nelankymo zonose, vietose, kur pašaliniams, išskyrus LZS darbuotojus, būti draudžiama; taip pat draudžiama būti tose vietose, kurios paženklintos ir informuoja apie vykdomus pavojingus ar galinčius pakenkti lankytojų sveikatai darbus;
   9. lankytis LZS ne LZS darbo laiku;
   10. įvažiuoti į LZS teritoriją ir važinėti šiomis judėjimo priemonėmis: dviračiais, elektriniais paspirtukais, riedlentemis, riedučiais ar riedžiais bei naudoti dronus. LZS nėra numatyta judėjimo priemonių saugojimo ar laikino palikimo vietų;
   11. maudytis ir žvejoti LZS tvenkiniuose ar kituose vandens telkiniuose;
   12. šiukšlinti aplinką, teršti vandens telkinius;
   13. triukšmauti, garsiai leisti muziką ir kitaip trikdyti LZS gyvūnus, kitų lankytojų poilsį ar LZS darbuotojų darbą;
   14. trypti, laužyti ir niokoti želdinius bei augalus, juos naudoti gyvūnų šėrimui;
   15. neatsargiai ir ne pagal paskirtį naudotis LZS teritorijoje esančiomis sūpynėmis, čiuožyklomis ir kitu inventoriumi;
   16. įsivesti ar įsinešti naminius gyvūnus į LZS teritoriją;
   17. įsinešti į LZS teritoriją, vartoti LZS teritorijoje alkoholinius gėrimus, narkotines ar kitas psichotropines medžiagas arba lankytis LZS apsvaigusiam nuo nurodytųjų ar kitų medžiagų;
   18. rūkyti LZS teritorijoje ir vidaus patalpose išskyrus vietas, pažymėtas specialiais ženklais;
   19. naudoti fejerverkus, petardas ar kitas sprogias ir pavojingas medžiagas LZS teritorijoje;
   20. įsinešti ginklus, aštrius arba pavojingus daiktus ir kitas savigynos priemones, kurios galėtų kelti grėsmę lankytojų, LZS darbuotojų, savanorių ir gyvūnų sveikatai arba inventoriui;
   21. filmuoti ar fotografuoti gyvūnus naudojant blykstes.

# LANKYTOJŲ ATSAKOMYBĖ UŽ TAISYKLIŲ PAŽEIDIMĄ

1. Asmenys, pažeidę šias Taisykles, gali būti išvesdinti iš LZS teritorijos, negrąžinant pinigų už įsigytus bilietus.
2. Asmenys, pažeidę šių Taisyklių reikalavimus, atsako Lietuvos Respublikos įstatymų ir kitų teisės aktų nustatyta tvarka.
3. Asmenys, padarę žalą LZS turtui ar jame esančioms vertybėms, privalo atlyginti žalą, be to, atlyginti padarytus tiesioginius ir netiesioginius nuostolius.

# DAIKTŲ SAUGOJIMO SPINTELĖS

1. LZS teritorijoje, Egzotariumo patalpose (edukacinio centro erdvėse – rūbinėje ir edukacinėse klasėse) yra įrengtos spintelės, skirtos lankytojų asmeninių daiktų neatlygintinam laikinam (ne ilgesniam laikui kaip tos dienos apsilankymas LZS) saugojimui.
2. Spintelės yra rakinamos kodine spyna. Spintelės užrakinimo instrukcijos pateikiamos ant spintelės arba jos viduje ir rūbinės patalpose.
3. Draudžiama spintelėse laikyti ginklus, sprogias, lengvai užsiliepsnojančias ar kitas pavojingas medžiagas, taip pat – narkotines ar kitokias psichotropines medžiagas, stiprų kvapą skleidžiančias medžiagas ar maisto produktus bei bet kokius nešvarius ar užterštus daiktus, galinčius ištepti spintelę ar jos vidų ar kitaip ją sugadinti.
4. Lankytojai, besinaudojantys LZS asmeninių daiktų laikymo spintelėmis yra atsakingi už pasirinktos spintelės kodo neatskleidimą tretiesiems asmenims. LZS neatsako už lankytojų turto saugumą.
5. Lankytojai įsipareigoja ištuštinti spintelę (išsiimti asmeninius daiktus) ir palikti ją tvarkingą prieš paliekant LZS teritoriją ne vėliau kaip iki LZS darbo laiko pabaigos.
6. LZS administracijos paskirti atsakingi asmenys turi teisę kiekvienos LZS darbo dienos pabaigoje atrakinti visas spinteles, patikrinti jų tūrinį, esant poreikiui – pašalinti spintelės užrakto gedimus ar kitus defektus.
7. LZS turi teisę teisės aktų nustatyta tvarka reikalauti iš lankytojų žalos atlyginimo už spintelės (tiek vidaus, tiek išorės) apgadinimą ar kodinės spynos sugadinimą.
8. Iki LZS darbo dienos pabaigos iš spintelių neatsiimti daiktai yra perduodami administracijos darbuotojams laikinam saugojimui. Apie rastus daiktus pranešama LZS socialiniuose tinkluose ir / arba LZS internetiniame puslapyje [www.zoosodas.lt](http://www.zoosodas.lt)
9. Per 7 (septynias) kalendorines dienas nuo pranešimo LZS socialiniuose tinkluose ir / arba LZS internetiniame puslapyje [www.zoosodas.lt](http://www.zoosodas.lt) neatsiradus daikto savininkui, LZS turi teisę daiktą utilizuoti savo nuožiūra.

# BAIGIAMOSIOS NUOSTATOS

1. Taisyklės lankytojams pateikiamos prie LZS kasų, LZS teritorijoje ir interneto svetainėje [www.zoosodas.lt](http://www.zoosodas.lt/).
2. Lankytojai, įsigiję LZS bilietą (tiek internetu, tiek LZS bilietų kasoje) patvirtina, kad su Taisyklėmis susipažino ir įsipareigoja jų laikytis.
3. LZS neatsako už patirtą žalą lankytojui arba tretiesiems asmenims, jeigu lankytojas nesilaikė Lietuvos Respublikos teisės aktų nuostatų ar šių Taisyklių reikalavimų.
4. Nepilnamečiams nesilaikant šių Taisyklių, visa atsakomybė, susijusi su netinkamu Taisyklių vykdymu arba jų nevykdymu, tenka juos lydintiems asmenims (tėvams, globėjams, lydintiems pilnamečiams asmenims).
5. Visi tarp LZS ir lankytojo kilę ginčai sprendžiami derybų keliu. Nepavykus išspręsti ginčo taikiai, nesutarimas sprendžiamas Lietuvos Respublikos teisės aktų nustatyta tvarka.
6. Lankytojų asmens duomenys tvarkomi vadovaujantis Bendrojo duomenų apsaugos reglamento (BDAR) ir kitų teisės aktų nuostatomis.
7. Taisyklės įsigalioja nuo 2023 m. spalio 2 d.
8. Taisyklės gali būti papildomos, keičiamos arba naikinamos LZS direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_